Материали и шумоизолационни системи - Acoustic Force
Материали за шумоизоизолация
Осигуряването на добра акустика и шумоизолация в едно помещение зависи в огромна степен от качеството и правилния подбор на материали. За да се случи това по най-добрия начин, не се колебайте да се обърнете към експертното мнение на Acoustic Force. Ще се постараем да Ви дадем най-правилния съвет спрямо конкретния случай и Вашите потребности. Предлагаме Ви иновативни и висококачествени материали за шумоизолация и подобряване на акустиката в жилища, зали, студия, офиси, обществени и индустриални сгради. Полагането на грижи в посока към ограничаване на неприятния шум, както и ограничаване на кънтенето и ехо ефектът, е от изключителна важност за повишаване на комфорта, намаляването на стреса и създаване на условия за пълноценен работен процес или почивка.
Проблемът с неприятния шум не е от вчера и едва ли има човек, който да не се е сблъсквал с него, било то на работното си място или в дома си. И в двата случая резултатът е натрупване на стрес и умора. За щастие развитието на инженерството в наши дни ни дава ефикасни системи и методи за изграждане на шумоизолация, която в същността си е вид преграда, която пречи на неприятните шумове да развалят комфорта. Разнообразието на материали за шумоизолация обаче може да се окаже нож с две остриета, ето защо е важно да направите информирана преценка и да изберете най-правилното решение за своя случай. Изборът на правилните материали е първата стъпка за изграждане на наистина ефикасна шумоизолационна система. Дългогодишният опит на Acoustic Force в успешното реализиране на звукоизолации, ни прави добър съветник по отношение на това на какви точно материали да се спрете, за да постигнете оптимален ефект. В зависимост от своя конкретен проблем имате избор между различни по свойства материали и системи за шумоизолация и подобряване на акустиката. Те от своя страна се монтират на различни места в помещението – на тавана, пода или на стените.
Системи за шумоизолация на стени
Системите за шумоизолация на стени се разработват от специалистите на Acoustic Force по немски и испански модел. Предимствата на този тип системи са няколко:
Тънки и лесни за монтаж – на куха тухла и на бетонна стена;
На разумни цени са;
Подходящи жилища, обществени и производствени помещения, така и за по-специализирани нужди, каквито изискват звукозаписните студия.
Този тип системи са съвременно и много ефективно решение на проблема със звуковите вълни, навлизащи от съседните помещения. Acoustic Force Ви предлага три модела системи със стенен монтаж:
OMEGA SOUND – за спалня, всекидневна, асансьор, баня, офис, студио или производствено помещение;
NIVELATOR SOUND – за звукоизолация в жилищни, обществени и офисни сгради;
MUSIC CONTROL – за музикално студио, работилница или друг тип помещение, което се характеризира с нискочестотен звук. Подходяща е и за спалня, всекидневна, асансьор, баня и офис.
Системи за шумоизолация на таван
Предлаганите и разработени от Acoustic Force системи за шумоизолация на таван, следват испански и немски образци в тази сфера. Сред големите им предимства е, че могат да се монтират върху различни по вид конструкции – стоманобетонни, комбинирани метални, специализирани керамични конструкции, гредоред. Намират широко приложение в звукоизолацията на жилищни, производствени и обществени сгради, а звукоизолационните им свойства обхващат спектър от 62 dB до над 72 dB. Предлагаме Ви няколко модела системи:
OMEGA UP – отличаваща се с тънкост, подходящ избор е за ограничаване на шума в жилища, офис и обществени сгради;
NIVELATOR UP – този тип система е оптимално решение, когато случаят е свързан с ограничено разстояние и тънки тавански плочи и гредореди;
ELASTIC CONTROL – тя е изключително подходяща за специализирани помещения, в които има голямо натоварване с нискочестотен спектър;
SPRING CONTROL – избира се за монтаж в обществени и индустриални сгради. Тя е система от най-висок клас, като дава високоефективна изолация.
При избор на изолиращо покритие трябва да се направят необходимите измервания, на база на които да се направи правилна преценка. В това отношение се доверете на опита на специалисти в тази област, каквито са Acoustic Force. Само така можете да очаквате оптимален резултат след монтажа. Ние предлагаме обективна преценка, специализирани измервания, изготвяне на проект, който включва избор на най-подходящите материали, както и доставка и монтаж. Не се колебайте да ни потърсите!
Добрата акустика в помещенията е нещо, което не бива да се подценява. Чрез правилната обработка и монтаж на подходящи акустични материали ще решите веднъж завинаги проблема с кънтенето. Акустичното оформление е от изключителна важност за помещения със специално предназначение, каквито са театри, кина, концертни и спортни зали. Заведенията също са изправени пред задачата да осигурят добра акустика, за да се не се получава неприятно смесване за звуци. Правилният избор на акустични материали стои в основата на добрия краен резултат. Съвременното инженерство предлага широк набор от варианти, най-практичните сред които са акустичните панели и тапети. Освен че са много ефективни, те са изключително практични и се вписват чудесно в дизайна, дори допринасят за неговото освежаване.
Акустичните панели са може би най-предпочитания вариант. По своята същност те са плоскости със специални свойства, чиято цел е подобряване на акустиката в помещението, в което са поставени. Те могат да се монтират на различни места на тавана и стените. Няма как да пропуснем да споменем и многообразието от форми и модели, в които се произвеждат тези панели. Така те се превръщат е едно стилно допълнение към интериора, като съчетават красивото с полезното. Предлагаме на Вашето внимание иновативните дървени акустични панели, разработени и проектирани от престижната португалска фирма Vicoustic. Те се отличават с редица предимства, сред които лесен монтаж и фиксиране, стилен дизайн, изработени са от екологични материали. Високото качество и ефективност, съчетани с изгодната цена, ги превръщат в идеално решение.